ddrg/super_eurlex huggingface dataset:
2.9

EESO razume, da se pričujoče sporočilo nanaša predvsem na sprejeme in da torej raziskovalce iz tretjih držav, ki so že v Evropski uniji, med katerimi so nekateri vodilni na njihovih področjih, predstavljena direktiva in priporočila ne bodo zadevala. Da bi dosegli cilj 700 000 dodatnih raziskovalcev, je po njegovem mnenju v prihodnosti nujno potrebna direktiva, ki se bo ukvarjala s specifičnim problemom dostopa te skupine do visoko kvalificiranih delovnih mest. Nekateri izmed njih imajo znotraj EU status begunca, njihov talent in prispevek pa sta na žalost slabo izkoriščena. Ni določbe, ki bi predvidela načrtno pomoč tej vrsti raziskovalcev v EU, razen subvencij prostovoljnih ali dobrodelnih organizacij ali društev. Skromna finančna sredstva za pomoč tej vrsti raziskovalcev bi verjetno zagotovila, da bi število raziskovalcev v EU povečali vsaj za 40 000 (3). Odbor torej močno priporoča Komisiji, da pripravi postopek, ki bi te raziskovalce opredelil in obravnaval kot take in omogočil lažji dostop do delovnih mest na raziskovalnem področju.
2.2

Namen Evropskega centra za spremljanje drog in odvisnosti od drog je, da zagotovi Skupnosti in njenim članom objektivne, zanesljive in na evropski ravni primerljive informacije o drogah in odvisnosti od drog ter njenih posledicah.
1.1

Pred začetkom delovanja notranjega trga so obstajale velike razlike med sistemi in stopnjami za trošarinske proizvode, ki so posledica zgodovinskih in kulturnih razlik med državami članicami. Namen direktive 92/12/EGS je uskladiti splošni režim za trošarinske proizvode (1) in vprašanja glede skladiščenja, gibanja in nadzora takih proizvodov (2).
3.4.2

V sporočilu, ki priznava strateško dimenzijo ladjedelništva, Komisija v skladu z poročilom LeaderSHIO 2005 potrjuje svojo pristojnost in sopristojnost na sledečih področjih, ki so bili predmet osmega poglavja poročila posvetovalne skupine: — Uporaba obstoječih sektorskih dogovorov Organizacije za ekonomsko sodelovanje in razvoj (OECD) o izvoznih posojilih in s tem povezanim OECD sporazumom in postavitev svetovnih konkurenčnih pogojev s strani STO. — Komisija je izdala nova pravila za inovacijsko pomoč in bo podrobno preučila učinke raziskovanja, ki ga financira Skupnost. — Skupaj s panogo bo Komisija preverila možnosti za predfinanciranje in končno financiranje v sodelovanju z Evropsko investicijsko banko. — Komisija neomejeno podpira priporočila LeaderSHIP 2015 glede podpiranja varnih in okolju prijaznih ladij tako kot raziskavo možnosti za pomorski promet kratkih prog v Evropi. — V okviru mornarskega ladjedelništva Komisija zagovarja priporočila, ki so v soglasju s sporočilom o evropski obrambi iz marca 2003 za vzpostavitev evropske obrambne agencije do leta 2004, da se bi okrepila obrambna tehnična osnova in konkurenčnost oborožitvene industrije. Glede na konsolidacijo ladjedelnic se je opomnilo, da privatne ladjedelnice opozarjajo na znatne strukturne razlike med evropskimi ladjedelnicami in zastopajo stališče, da je „privatizacija osnovni državnih podjetij osnovni predpogoj za vsakršno konsolidacijo.“ (5) — Komisija bo skupaj s industrijo preverila, kako se bi lahko obstoječi inštrumenti za varstvo pravic intelektualne lastnine najboljše uporabili in vzpostavila primerna podatkovna baza znanja. — Komisija bo s panogo vodila aktivni socialni dialog o novih zahtevah kakovosti, izmenjavi osebja na vseh kvalifikacijskih nivojih, posebnih izobraževalnih tečajih in kampanjah za ponazoritev vitalnosti in zmogljivosti ladjedelniške industrije v prihodnosti. — Ker je potrebna nadaljnja konsolidacija v trgovski in mornarski ladjedelniški industriji, kjer je v prvi vrsti pristojna sama panoga in države članice, bo Komisija z upoštevanjem konkurenčnih pravil prispevala k olajšanju tega postopka.
1.1

Namen predloženega predloga je kodifikacija direktive Sveta 89/398/EGS s 3. maja 1989 o prilagajanju zakonodaje o živilih za posebno prehrano v državah članicah. Nova direktiva nadomešča različne pravne akte, ki so predmet kodifikacije. Predlog v celoti ohranja materialno vsebino kodificiranih pravnih aktov in se omejuje na to, da se pravni akti združijo v enem samem pravnem aktu, pri čemer se lahko izvajajo formalne spremembe zgolj takrat, ko so le-te potrebne zaradi postopka kodifikacije.
„3.4

Vendar pa lahko sprejemajo povabila na konference, sprejeme ali kulturne dogodke in s tem povezano razvedrilo, vključujoč primerno gostoljubje, če je njihova udeležba na takem dogodku združljiva z izpolnjevanjem njihovih dolžnosti kot članov Sveta ECB. S tem v zvezi lahko od organizatorjev sprejmejo povračilo stroškov potovanja in namestitve, sorazmernih trajanju njihove udeležbe, razen kadar so organizatorji institucije pod njihovim nadzorom. Predvsem bi morali člani Sveta ECB ravnati s posebno skrbnostjo ob individualnih povabilih. Ta pravila bi morala enako veljati za njihove zakonce ali partnerje, če so povabljeni tudi ti in če je njihova udeležba v skladu z mednarodno sprejetimi običaji.
(2)

V primerih, ko v skladu z nacionalnimi pravili in uveljavljeno prakso poročevalske enote poročajo potrebne informacije pristojnim organom, ki niso NCB, morajo ti organi in njihove NCB medsebojno sodelovati, da se zagotovi izpolnjevanje statističnih zahtev ECB. Takšno sodelovanje bi moralo vključevati vzpostavitev stalne strukture za posredovanje podatkov, razen če je enak rezultat že dosežen z nacionalno zakonodajo. Trenutno ta zahteva zadeva sodelovanje med Central Statistics Office na Irskem in centralno banko Banc Ceannais na hÉireann/Central Bank of Ireland ter med National Statistics Office na Malti in centralno banko Bank Ċentrali ta’ Malta/Central Bank of Malta. Poleg tega je na Finskem s 1. januarjem 2014Statistics Finland prevzel nalogo zbiranja in pripravljanja potrebnih informacij na področju zunanje statistike od centralne banke Suomen Pankki. Da bi bile zgoraj omenjene statistične zahteve izpolnjene, bi morala centralna banka Suomen Pank in Statistics Finland medsebojno sodelovati.
1.

Priporočilo Sveta, ki je bilo predloženo Evropskemu svetu in glede katerega poteka posvetovanje z Evropskim parlamentom in Svetom ECB, priporoča, da se Frank ELDERSON imenuje za člana Izvršilnega odbora ECB za mandat osmih let z učinkom od 15. decembra 2020.
1.

Priporočilo Sveta, ki je bilo predloženo Evropskemu svetu in glede katerega poteka posvetovanje z Evropskim parlamentom in Svetom ECB, priporoča, da se Christine LAGARDE imenuje za predsednico ECB za mandat osmih let z učinkom od 1. novembra 2019.
ECB se je seznanila s predlaganim sklepom, s katerim naj bi se v imenu Unije in Evropske skupnosti za atomsko energijo (Euratom) odobril Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: Sporazum o izstopu). Zlasti se je ECB seznanila z določbami Sporazuma o izstopu v zvezi s povračilom vplačanega kapitala, ki ga je centralna banka Bank of England zagotovila ECB ( 2 ) , ter sodelovanjem centralne banke Bank of England v institucionalni ureditvi iz členov 282 in 283 PDEU in iz Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) v prehodnem obdobju ( 3 ) . ECB se je seznanila tudi z določbami Sporazuma o izstopu v zvezi z uporabo določb prava Unije o dostopu do dokumentov institucij, organov, uradov in agencij Unije v Združenem kraljestvu ( 4 ) , uporabo nekaterih členov Statuta ESCB za ECB in Združeno kraljestvo ( 5 ) ter uporabo nekaterih privilegijev in imunitet za ECB, člane njenih organov, njene zaposlene in predstavnike nacionalnih centralnih bank (NCB) v ESCB v Združenem kraljestvu ( 6 )
1.1

ECB podpira cilj predlagane uredbe, da se posodobi referenčno obdobje za HICP, s čimer bi se zagotovilo, da so izračunani indeksi primerljivi in relevantni. HICP z dobro opredeljenimi referenčnimi obdobji so pomembni kazalniki v kontekstu denarne politike. Pravilnost odločitev v zvezi z denarno politiko je odvisna od zanesljive in posodobljene statistike o HICP, ki podpira naloge Eurosistema na področju finančne stabilnosti.
Pojasnilo

Svet ECOFIN je septembra 2000 potrdil Akcijski načrt za statistične zahteve EMU in kot ciljni rok za četrtletne integrirane račune za euroobmočje po institucionalnih sektorjih določil t+90 dni po referenčnem četrtletju, da bi se zadostilo potrebam denarne politike ECB. To pomeni, da bi morala Eurostat in ECB zbrati zadevne nacionalne podatke v t+82 dneh. Glede na predvideni razpored sej Sveta ECB v letih 2015 in 2016 bi zmanjšanje časovnega zamika na t+85 za ti dve leti zadoščalo. Zato ECB podpira skrajšanje rokov za poročanje četrtletnih sektorskih računov v skladu s programom za posredovanje podatkov po ESR na t+85 dni do leta 2014, s ciljem t+82 dni do leta 2017, da bi se spodbudilo sestavljanje celotnih četrtletnih integriranih računov za euroobmočje v t+90 dneh.

Poleg tega je ECB naklonjena usklajenemu roku za posredovanje vseh četrtletnih in letnih nacionalnih podatkov za sektor država, ki pomeni sinhronizacijo četrtletnih podatkov za sektor država s časovnimi cilji, določenimi za tabelo 801, kar vpliva tudi na tabeli 27 in 28, ter podobno z roki za poročanje za tabelo 2 in podatki o postopku v zvezi s čezmernim primanjkljajem. Zato ECB podpira skrajšanje rokov za poročanje četrtletnih državnih računov v skladu s programom za posredovanje podatkov po ESR in podatkov o postopku v zvezi s čezmernim primanjkljajem na t+85 do leta 2014 in s ciljem t+82 do leta 2017, da bi se spodbudilo sestavljanje celotnih četrtletnih integriranih računov za euroobmočje v t+90 dneh.
3.

Zdrave javnofinančne politike so temeljnega pomena za uspeh ekonomske in monetarne unije (EMU). Predstavljajo tudi predpogoj za makroekonomsko stabilnost, rast in kohezijo v euroobmočju. Fiskalni okvir, ki ga postavljata Pogodba ter Pakt o stabilnosti in rasti, je osnova EMU in zato ključnega pomena za sidranje pričakovanj v zvezi s proračunsko disciplino. Ta na pravilih temelječi okvir, katerega namen je zagotoviti vzdržne javne finance, hkrati pa dovoljuje izravnavanje proizvodnih nihanj z delovanjem samodejnih stabilizatorjev, mora ostati jasen, enostaven in izvršljiv. Spoštovanje teh načel bo tudi spodbujalo preglednost in enako obravnavanje pri izvajanju okvira.
I. Sodišče je revidiralo: (a) konsolidirani zaključni račun Evropske unije, ki ga sestavljajo konsolidirani računovodski izkazi (1) in zbirna poročila o izvrševanju proračuna (2) za proračunsko leto, končano 31. decembra 2014, ki ga je Komisija odobrila 23. julija 2015, ter (b) zakonitost in pravilnost z zaključnim računom povezanih transakcij, kot je zahtevano v členu 287 Pogodbe o delovanju Evropske unije (PDEU). Odgovornost poslovodstva II. V skladu s členoma 317 in 318 PDEU in finančno uredbo je Komisija odgovorna za pripravo in pošteno predstavitev konsolidiranega zaključnega računa Evropske unije na podlagi mednarodno sprejetih računovodskih standardov za javni sektor ter za zakonitost in pravilnost transakcij, povezanih z zaključnim računom. Ta odgovornost vključuje zasnovo, izvajanje in vzdrževanje notranje kontrole, ki se uporablja za pripravo in predstavitev računovodskih izkazov brez pomembno napačne navedbe zaradi goljufije ali napake. Končno odgovornost za zakonitost in pravilnost transakcij, povezanih z računovodskimi izkazi Evropske unije, ima Komisija (člen 317 PDEU). Revizorjeva odgovornost III. Sodišče je odgovorno, da na podlagi svoje revizije Evropskemu parlamentu in Svetu zagotovi izjavo o zanesljivosti zaključnega računa ter o zakonitosti in pravilnosti z njim povezanih transakcij. Sodišče je revizijo izvedlo v skladu z mednarodnimi standardi revidiranja in etičnim kodeksom MZRS ter mednarodnimi standardi za vrhovne revizijske institucije INTOSAI. Ti standardi določajo, da mora Sodišče revizijo načrtovati in opraviti tako, da pridobi razumno zagotovilo, da je konsolidirani zaključni račun Evropske unije brez pomembno napačnih navedb in da so z njim povezane transakcije zakonite in pravilne. IV. Revizija zajema izvajanje postopkov za pridobitev revizijskih dokazov o zneskih in razkritjih v konsolidiranem zaključnem računu ter o zakonitosti in pravilnosti z njim povezanih transakcij. Postopki so odvisni od revizorjeve presoje, vključno z oceno tveganja pomembno napačne navedbe v konsolidiranem zaključnem računu in pomembne neskladnosti med transakcijami, povezanimi z zaključnim računom, in zahtevami pravnega okvira Evropske unije, ne glede na to, ali gre za goljufijo ali napako. Pri oceni tega tveganja se upošteva notranja kontrola, ki se izvaja za pripravo in pošteno predstavitev konsolidiranega zaključnega računa ter zakonitost in pravilnost z njim povezanih transakcij, da se pripravijo okoliščinam primerni revizijski postopki, vendar ne za izrekanje mnenja o uspešnosti notranje kontrole. Med revizijo se tudi ovrednotijo primernost uporabljenih računovodskih usmeritev, sprejemljivost računovodskih ocen ter celotna predstavitev konsolidiranega zaključnega računa.
II.

Vodstvo je v skladu s členi 310 do 325 PDEU in finančno uredbo odgovorno za pripravo in pošteno predstavitev letnih računovodskih izkazov Evropske unije ter za zakonitost in pravilnost z njimi povezanih transakcij. (a) Odgovornost vodstva v zvezi z letnimi računovodskimi izkazi Evropske unije zajema: oblikovanje, izvajanje in vzdrževanje notranje kontrole, ki je pomembna za pripravo in pošteno predstavitev računovodskih izkazov, v katerih ni pomembnih napačnih navedb, ne glede na to, ali so te posledica goljufije ali napake; za izbiro in uporabo ustreznih računovodskih politik na podlagi računovodskih pravil, ki jih je sprejel računovodja Komisije (3), in za pripravo računovodskih ocen, ki so razumne glede na okoliščine. V skladu s členom 129 finančne uredbe Komisija odobri letne računovodske izkaze Evropske unije, potem ko jih je računovodja Komisije konsolidiral na podlagi podatkov, ki so jih predložili druge institucije in organi, ter pripravil izjavo, ki se priloži konsolidiranim računovodskim izkazom, v kateri je med drugim navedel, da ima razumno zagotovilo, da ti izkazi v vseh pomembnih vidikih predstavljajo resnično in pošteno sliko finančnega stanja Evropske unije. (b) Kako vodstvo izvaja svojo odgovornost za zagotavljanje zakonitosti in pravilnosti z izkazi povezanih transakcij, je odvisno od načina izvrševanja proračuna, predvidenega v finančni uredbi. Izvajalske naloge morajo biti skladne z načelom dobrega finančnega poslovodenja, kar zahteva načrtovanje, izvajanje in vzdrževanje uspešne in učinkovite notranje kontrole, vključno z zadostnim nadzorom in ustreznimi ukrepi za preprečevanje nepravilnosti in goljufij ter po potrebi sodnimi postopki za izterjavo nepravilno plačanih ali porabljenih sredstev. Ne glede na uporabljen način izvrševanja proračuna je za zakonitost in pravilnost transakcij, povezanih z računovodskimi izkazi Evropske unije, odgovorna Komisija (člen 317 PDEU).
Posebno poročilo št. 11/2008 "Upravljanje podpore Evropske unije za dejavnosti javnega skladiščenja žit"

(2009/C 45/05)

Evropsko računsko sodišče vas obvešča, da je bilo objavljeno njegovo Posebno poročilo št. 11/2008 "Upravljanje podpore Evropske unije za dejavnosti javnega skladiščenja žit".

Poročilo lahko preberete na spletni strani Evropskega računskega sodišča ali si ga z nje prenesete: www.eca.europa.eu

Poročilo v tiskani različici in na CD-ROMU lahko dobite brezplačno, če naslovite zahtevo na Računsko sodišče:

Evropsko računsko sodišče

Oddelek za komuniciranje in poročila

12, rue Alcide De Gasperi

L-1615 Luxembourg

Telefon: (352) 4398-1

E-naslov: euraud@eca.europa.eu

ali tako, da izpolnite elektronsko naročilnico na spletni strani EU-Bookshop.

--------------------------------------------------
Občutek lastništva do načrtovanega institucionalnega razvoja s strani institucije upravičenke in ljudi, ki delajo zanjo, je odločilni dejavnik za okolje, v katerem se izvaja tehnična pomoč, in s tem prispeva k uspešnemu izvajanju načrtov za razvoj institucionalnih zmogljivosti. Komisija se tega zaveda, zato je poskrbela, da so v fazi zasnove njenih projektov običajno sodelovale tudi lokalne institucije upravičenke. Vendar pri tem ni v zadostni meri ocenila tveganja, da svojih obveznosti morda ne bo izpolnila vlada države upravičenke. Dejstvo, da vlada države upravičenke z donatorji podpiše sporazum o financiranju, še ne pomeni, da bodo predpostavke o vladni zavezanosti izvajanju reform, ki jih vsebuje večina sporazumov o projektih, tudi izpolnjene. Prav tako ne pomeni, da bodo projekt podpirali vsi, ki so zaposleni v instituciji ali jih projekt tako ali drugače zadeva, kar je jasno razvidno iz tega, da v več primerih uslužbenci institucij, ki so prejemale pomoč, niso pokazali nobenega interesa.

Okvir 2Primer neustreznega lokalnega lastništvaZdravstveni projekt – BeninCilj projekta je bil izboljšati kakovost in dostopnost zdravstvenih storitev. Vendar so se morali strokovnjaki soočati s številnimi težavami, kot je bilo slabo delovanje kadrovskih služb v zdravstvenem sektorju, za katerega so bile značilne številne premestitve in samovoljna imenovanja, kar je negativno vplivalo na motivacijo uslužbencev. Slabo sodelovanje ministrstva pri projektu je povzročilo številne zamude; ministrstvo je na primer zavrnilo dodelitev uslužbencev, ki bi delali kot lokalni partnerji enote za vodenje projekta. Drugi uslužbenci, ki bi morali biti točka za stik med različnimi direktorati ministrstva in projektom, niso bili dovolj motivirani, saj so menili, da bi morali biti posebej plačani za to dejavnost, ki so jo obravnavali kot „dodatno“ delo. Komisija takšnim plačilom upravičeno nasprotuje.
Doslednejše spoštovanje rokov prevodov v Komisiji izhaja iz boljšega obvladovanja povpraševanja po prevodih in proaktivnega načrtovanja.

DGT se težave pri spoštovanju rokov zdijo veliko bolj povezane z izboljšanjem kakovosti načrtovanja v službah in institucijah kot s pomanjkanjem prevajalskih zmogljivosti. Komisija prevajanje obravnava kot del postopka uveljavitve dokumentov, pri čemer morajo biti roki prevodov vključeni v načrtovanje, in DGT sodeluje pri načrtovanju časovnega razporeda in v koordinacijskih omrežjih. Komisija je zdaj vzpostavila sistem spremljanja pravočasne oddaje prevodov v skladu z urniki sestankov Komisije in Sveta, in dosedanji rezultati kažejo, da so prevajalske storitve, zagotovljene v tem okviru, skladne z zakonskimi obveznostmi in operativnimi potrebami.

Roki, zastavljeni za sredino in konec leta 2004, so bili za prevode v nove jezike EU-10 resnično daljši zaradi pomanjkanja virov, kot je poudarjeno v odstavkih 19–20. Z letom 2005 so roki krajši in načrtovanje bolj gladko.

Komisija bo izvedla anketo, da bi ugotovila obseg sivih prevodov in neposrednega naročanja zunanjih prevodov ter se tej tematiki posvetila v okviru prihodnje posodobitve svoje prevajalske strategije za obdobje od leta 2007 naprej.
GD AGRI je prejel in upošteval vsa poročila GD SANCO v zvezi z vsemi sedmimi zadevnimi državami članicami. Upošteval je tudi druge vire informacij v zvezi s sistemom pregledov v državah članicah. Komisija je po potrebi nadalje ukrepala. Poleg tega je posebnost področja organskega kmetovanja, da kontrolne sisteme krepi že sam trg certificiranih in označenih ekoloških proizvodov – tako s strani dobaviteljev kot tudi zainteresiranih potrošnikov. Konkurenca na trgu pomeni, da subjekti natančno pregledujejo kontrolne sisteme in pogosto opozarjajo pristojne organe na morebitne nepravilnosti. Posledica tega je pomemben samokorekcijski učinek.

Odgovor na okvir 2:

Na primer, po sprejetju akcijskega načrta Avstrije in pomembnih dopolnilnih informacijah, ki so jih predložile avstrijske oblasti, je Komisija ocenila, da so bile pomanjkljivosti, izpostavljene v poročilu Urada za prehrano in veterinarstvo, ustrezno obravnavane in da ni neposredne potrebe po preverjanju na kraju samem.

Kar zadeva Združeno kraljestvo, je bila v poročilu Urada za prehrano in veterinarstvo o misiji predlagana okrepitev nadzora, da bi izboljšali kontrolni sistem Združenega kraljestva. Od takrat je vlada Združenega kraljestva priglasila številne strukturne spremembe njihovega sistema pregledov. V dopisu z dne 21. julija 2003 je britansko Ministrstvo za okolje, prehrano in podeželske zadeve (Department of Environment, Food and Rural Affairs – DEFRA) naznanilo imenovanje svetovalnega odbora za ekološke standarde, ki naj bi ministrstvu pomagal pri sprejemanju odločitev o uspešnosti organov, ki opravljajo preglede v Združenem kraljestvu in o njihovi nadaljnji odobritvi. Nasvet temelji na oceni, ki jo je izvedla akreditacijska služba Združenega kraljestva, in pregledih na kraju samem, ki so jih opravili neodvisni strokovnjaki. Po mnenju Komisije je to korak v pravo smer.

Glede Italije je Komisija upoštevala priporočila, vključena v poročilo Urada za prehrano in veterinarstvo, in proučila ustrezne informacije. Ker so italijanske oblasti sprejele ukrepe, potrebne za spremljanje posameznih primerov, in so tudi redno oddajale letna nadzorna poročila organov, ki opravljajo preglede, je Komisija odločila, da nadaljnje ukrepanje ni potrebno.

Španija je poslala obrazložitvene pripombe na osnutek poročila Urada za prehrano in veterinarstvo, od katerih jih je bilo nekaj vključenih v končno poročilo. Komisija je ukrepala v primeru, ki ga je štela za glavno pomanjkljivost, tj. označevanje, tako da je začela postopek za ugotavljanje kršitev. Poleg tega se zadnja letna poročila Španije sklicujejo na nadzor zasebnih organov, ki opravljajo preglede.
17.

Ta je v svojem zaključnem računu za leto 2016 razkril pogojne obveznosti v višini 841 826 146 EUR, ki se nanašajo na predhodne prispevke. Od tega zneska se 800 791 513 EUR nanaša na pritožbe proti nacionalnim organom za reševanje in sodne postopke pred upravnimi sodišči držav članic, ki so bili ugotovljeni na podlagi prijav nacionalnih organov za reševanje. V tabelah 1 in 2 so prikazane podrobnosti in gibanja teh zneskov ter števila pritožb in sodnih postopkov do 30. septembra 2017. Tabela 1 Gibanje spornih zneskov pogojnih obveznosti, ki se nanašajo na predhodne prispevke v enotni sklad za reševanje Pogojne obveznosti iz naslova spornih zneskov v EUR 30.9.2017 31.12.2016 31.12.2015 — Pritožbe proti nacionalnim organom za reševanje in sodni spori pred upravnimi sodišči držav članic 1 240 045 681 800 791 513 437 125 144 v zvezi s predhodnimi prispevki za leto 2015 84 149 051 84 149 051 437 125 144 v zvezi s predhodnimi prispevki za leto 2016 596 809 613 716 642 462 0 v zvezi s predhodnimi prispevki za leto 2017 559 087 017 0 0 — Sodni spori pred Splošnim sodiščem Sodišča Evropske unije 180 197 774 41 034 633 0 v zvezi s predhodnimi prispevki za leto 2016 115 676 910 41 034 633 0 v zvezi s predhodnimi prispevki za leto 2017 64 520 864 0 0 Skupaj 1 420 243 455 841 826 146 437 125 144 Vir: Evropsko računsko sodišče na podlagi podatkov Enotnega odbora za reševanje. Tabela 2 Gibanje števila pritožb in sodnih sporov, ki se nanašajo na predhodne prispevke v enotni sklad za reševanje Število pritožb, sodnih sporov pred upravnimi sodišči in sodnih sporov pred Sodiščem EU 30.9.2017 31.12.2016 31.12.2015 — Pritožbe proti nacionalnim organom za reševanje in sodni spori pred upravnimi sodišči držav članic 394 261 67 v zvezi s predhodnimi prispevki za leto 2015 7 6 67 v zvezi s predhodnimi prispevki za leto 2016 256 255 0 v zvezi s predhodnimi prispevki za leto 2017 131 0 0 — Sodni spori pred Splošnim sodiščem Sodišča Evropske unije 13 9 0 v zvezi s predhodnimi prispevki za leto 2016 10 9 0 v zvezi s predhodnimi prispevki za leto 2017 3 0 0 Skupaj 407 270 67 Vir: Evropsko računsko sodišče na podlagi podatkov Enotnega odbora za reševanje.